कोरापुट जिला के जयपुर जोन में सरकारी बस सेवा बंद का व्यापक असर देखने को मिला है। हड़ताल के कारण जयपुर जोन में 60 सरकारी बसें विभिन्न बस स्टैंडों पर खड़ी हो गई हैं। प्रदेश के सबसे बड़े बस अड्डे कटक के बादामबाड़ी से भी सरकारी बसों का आवागमन बंद है। इसका असर खासकर उन इलाकों में ज्यादा हुआ है जहां केवल सरकारी बसें ही लोगों के यातायात का एकमात्र साधन हैं। उन इलाकों में लोगों को ज्यादा परेशानी का सामना करना पड़ा।